Diari Oficial de la Generalitat Valenciana


Sumari del DOGV 2131, del 26-10-1993 (1993/829571)

ORDRE de 15 d'octubre de 1993, de la Conselleria de Treball i Afers Socials, sobre delegació de facultats en matèria de contractació administrativa, gestió economico-pressupostaria i gestió de personal.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/10/15/(2)/dof/vci/html**

### Dades del document

Número de DOGV
:   2131

Data del DOGV
:   26-10-1993

Secció del DOGV
:   DISPOSICIONS GENERALS

Número del document
:   1993/829571


Data del document
:   15-10-1993

Organisme emissor
:   Conselleria de Treball i Afers Socials

Tipus de document
:   Ordre

Ordre de 15 d'octubre de 1993, de la Conselleria de Treball i Afers Socials, sobre delegació de facultats en matèria de contractació administrativa, gestió econòmico-pressupostària i gestió de personal.  
La tècnica de la delegació de competències ha demostrat ser un instrument decisiu per imprimir major agilitat a la tramitació i execució dels expedients administratius. La seua utilització ha estat per això freqüent ateses i les millores que ha introduït en l'exercici diari de l'activitat administrativa.  
En l'actualitat, el constant increment en l'activitat de la Conselleria de Treball i Afers Socials, tant en l'aspecte contractual com en el de gestió económico-pressupostària i de personal, unit a L'experiència acumulada en la tramitació dels afers ordinaris de gestió, fa necessari estendre en favor de determinats òrgans les delegacions que en aquestes matèries s'havien efectuat anteriorment, a fi d'aconseguir una major agilitat i eficàcia en la resolució dels afers.  
Per altra part, la dispersió de les normes de delegació en aquestes matèries fa convenient la seua refosa en un únic text, i aconseguir així major claredat i seguretat jurídica.  
Per això, i fent ús de les facultats que m'atribueix la Llei 5/1983, de 30 de desembre, de Govern Valencià (DOGV núm. 183, de 30.12.83) i el Decret 18/1992, de 3 de febrer, del Consell de la Generalitat Valenciana (DOGV núm. 1.723, de 13.02.92), amb el qual s'aprova el Reglament Orgànic i Funcional d'aquesta Conselleria,  
ORDENE  
Article primer Facultats delegades  
Es deleguen facultats en les matèries i amb les condicions que tot seguit s'assenyalen:  
A) Contractació administrativa.  
1. Subministraments menors i compra de material inventariable per un import no superior a un milió de pessetes.  
Es delega la facultat d'adquisició i execució d'aquests en el secretari general administratiu, els directors generals, els directors territorials, els directors dels gabinets provincials de seguretat i higiene en el treball, els directors de les residències de tempa lliure i els directors dels centres de formació professional ocupacional.  
Es delega en el secretari general administratiu la firma de tots els documents de gestió comptable que es requeresca per a l?execució d'aquestes despeses.  
La delegació establerta en els paràgrafs anteriors, s'entén sense perjudici de la possibilitat que s'atorga al secretari general perquè, en els àmbits indicats, puga exercir les esmentades facultats quan ho estime convenient a fi d'un millor funcionament en el servei.  
2. Contractes d'assistència amb empreses consultores o de serveis, o per a la realització de treballs específics, concrets i no habituals, l?import dels quals no excedesca del milió de pessetes ni tinguen un termini d'execució superior a un any.  
S'efectua la delegació en idèntics termes que els expressats en l'apartat precedent. Així mateix, la facultat de certificació a què es refereix l'article 28.2 de la Llei de Pressupostos de la Generalitat Valenciana per a l'any 1993 escaurà a les mateixes persones a què hauran estat delegades les competències de contractació.  
3. Obres de conservació o de manteniment no superiors a un milió de pessetes.  
S'efectua la delegació en idèntics termes als establerts en l'apartat Ir. d'aquest article. Així mateix, la facultat de certificació a què es refereix l'article 32.2 de la Llei de Pressupostos de la Generalitat Valenciana per a l'any 1993 escaurà a les mateixes persones en qui han estat delegades les competències de contractació.  
4. Compra de béns corrents, despeses de funcionament i prestacions de serveis no compreses en els apartats anteriors.  
Es delega en el secretari general ·la preparació, aprovació i execució d'aquests.  
Es delega en el secretari general administratiu la firma de tots els documents de gestió comptable que es requeresca per a l?execució d'aquestes despeses.  
5. Inversions en obres, no superiors a 10 milions de pessetes, en mobiliari, equipament i a tres béns imputables al capítol VI que no tinguen la consideració de subministrament menor.  
Es delega en el secretari general la competència per procedir a la preparació, aprovació i execució d'aquestes.  
Es delega en el secretari general administratiu la firma de tots els documents de gestió comptable que es requeresca per a l?execució d'aquestes despeses.  
6. Inversions en obres superiors a 10 milions de pessetes.  
Es delega en el secretari general administratiu la firma dels documents que es requeresca per a l?execució de l?expedient administratiu, una vegada feta l'adjudicació i subscrit el corresponent contracte per l?òrgan competent.  
Es delega en el secretari general administratiu la firma de tots els documents de gestió comptable que es requeresca per a l?execució d'aquestes despeses.  
B) Modificacions de crèdit.  
Es deleguen en el secretari general les següents competències:  
a) L'aprovació dels expedients de modificació de crèdits que, dins dels límits legals i pressupostaris, siguen competència d'aquesta Conselleria.  
b) La proposta de modificació davant l?òrgan competent d'aquells expedients de modificació de crèdits que, d'acord amb les normes pressupostàries, així ho requeresquen.  
C) Transferències corrents i de capital.  
Es delega en el secretari general la firma de tots els documents que requeresca la preparació i execució de les transferències aprovades pel Consell de la Generalitat Valenciana o pel Conseller.  
Es delega en els directors generals la firma de tots els documents que requeresca la preparació i execució de totes aquelles transferències aprovades per aquests dins de l?àmbit de llur respectives competències i Per tots aquells òrgans adscrits a les respectives direccions generals, si decidiren exercir aquesta facultat.  
Es delega en els directors territorials la firma de tots els documents que requeresca la preparació i execució de totes aquelles transferències aprovades per ells, dins de l?àmbit de llur respectiva competència.  
El que es disposa en els dos paràgrafs anteriors s'entén sense perjudici de la facultat del secretari general per subscriure tots els documents de gestió comptable que calguen per a l?execució d'aquestes despeses, sempre que raons operatives o d'eficàcia ho aconsellen.  
D) Gestió de personal.  
Es delega en el secretari general administratiu l'exercici de les competències relatives a la gestió del capítol I del pressupost anual de la Conselleria, la resolució del qual escau al Conseller per aplicació del que es disposa en la legislació vigent, incloent-hi les transferències internes que s'efectuen en l?esmentat capítol de l?estat de despeses.  
Es delega en el secretari general la facultat d'autoritzar la inscripció i assistència als cursos, jornades, conferencies i altres activitats formatives del personal, al servei d'aquesta Conselleria.  
Es delega en el secretari general administratiu la facultat de firmar tots els documents de gestió comptable que requeresca l?execució de la despesa originada per l'autorització o assistència a què es refereix el paràgraf anterior.  
Article segon. Substitució del delegat  
En cas d'absència, vacant o malaltia dels titulars dels òrgans en que es deleguen les competències referides en l'article anterior, les competències delegades s'adscriuran automàticament a l?òrgan immediatament superior establert en el reglament orgànic i funcional de la Conselleria i normativa de desplegament, tret d'acte especial d'adscripció del Conseller.  
Article tercer Prohibició de subdelegació  
Les resolucions administratives que s'adopten per delegació indicaran expressament aquesta circumstància i es consideraran dictades per l'òrgan delegant, sense que siga possible la delegació de competències delegades.  
Article quart. Advocació de la competència delegada  
La delegació d'atribucions que s'efectua a través d'aquesta ordre no serà obstacle perquè el Conseller de Treball i Afers Socials puga advocar per a ell en qualsevol moment el coneixement o la resolució de tots els afers que estime pertinents, quan circumstàncies d'índole tècnica, econòmica, social, jurídica o territorial ho facen convenient.  
1 L'advocació es realitzarà mitjançant acord motivat que serà notificat als interessats en el procediment, si n'hi havia, abans de la resolució que es dicte.  
Article cinquè. Recursos  
Les resolucions que es dicte ' n en virtut de la delegació conferida per aquesta ordre exhaureixen la via administrativa, i es pot interposar contra aquestes recurs contenciós administratiu.   
DISPOSICIÓ DEROGATORIA  
Queden derogades les següents normes:  
- Ordre de 18 de gener de 1990, de la Conselleria de Treball i Seguretat Social, sobre delegació de facultats en matèria de contractació administrativa, de tramitació de transferències i de personal (DOGV núm. 1.237, de 05.02.90).  
- Ordre de 29 de novembre de 1990, de la Conselleria de Treball i Seguretat Social, sobre delegació de facultats en matèria d'autorització d'assistència a cursos, aprovació de la despesa i disposició, ordenació i proposta del pagament que se'n derive (DOGV núm. 1.443, de 14.12.90).  
- Ordre de 6 de febrer de 1991, de la Conseller i a de Treball i Seguretat Social, amb la qual es modifica l?ordre de la mateixa Conselleria de 18 de gener de 1990 (DOGV núm. 1.494, de 28.02.91).  
DISPOSICIONS FINALS  
Primera  
Els límits quantitatius i/o temporals que es fixen en la delegació de facultats en matèria de contractació administrativa en els apartats 1, 2 i 3 de l'article 1.er d'aquesta ordre, s'entenen establerts d'acord amb els límits assenyalats en la Llei de pressupostos vigent en cada moment i la normativa que la desplegue, de manera que quan es modifiquen les esmentats límits en la normativa citada, s'entendran automàticament modificades en els mateixos termes les competències delegades.  
Segona.  
Aquesta ordre entrarà en vigor l?endemà de la seua publicació al Diari Oficial de la Generalitat Valenciana.  
València, 15 d'octubre de 1993  
El Conseller de Treball i Afers Socials,   
FRANCISCO J. SANAHUJA SANCHIS


Còpia Permalink ELI